

## Slovensko gospodarsko in raziskovalno združenje, Bruselj

**Občasna informacija članom 154 – 2021**

**18. oktober 2021**

**Sporočilo Evropske komisije o cenah energije**

***Kot odziv na visoko rast cen energije je Evropska komisija sporočilo o cenah energije z naborom ukrepom, ki so kratkoročni in srednjeročni. Kratkoročni nacionalni ukrepi vključujejo nujno dohodkovno podporo gospodinjstvom, državno pomoč za podjetja in ciljno znižanje davkov. Med srednjeročnimi ukrepi Evropska komisija napoveduje, da bo podpirala naložbe v energijo iz obnovljivih virov in energijsko učinkovitost, preučila bo možne ukrepe v zvezi s shranjevanjem energije in kupovanjem rezervnih zalog plina ter ocenila trenutno zasnovo trga z električno energijo.***

**Tabela 1: Takojšnji ukrepi, ki jih Evropska komisija predlaga za zaščito odjemalcev in podjetij**

|  |
| --- |
| **Ukrepi** |
| Zagotavljanje nujne dohodkovne podpore za energijsko revne odjemalce z boni ali delnimi plačili računov, ki jih je mogoče kriti s prihodki iz sistema EU za trgovanje z emisijami |
| Odobritev začasnih odlogov plačila računov |
| Vzpostavitev zaščitnih ukrepov za preprečevanje odklopov z omrežja |
| Začasna in usmerjena znižanja davčnih stopenj za ranljiva gospodinjstva |
| Zagotavljanje pomoči podjetjem ali industrijskim panogam v skladu s pravili EU o državni pomoči |
| Krepitev mednarodnega dosega na področju energije, da se zagotovi preglednost, likvidnost in prožnost mednarodnih trgov |
| Preiskava morebitnega protikonkurenčnega ravnanja na trgu energije in poziv Evropskemu organu za vrednostne papirje in trge (ESMA), naj še okrepi spremljanje razvoja na trgu ogljika |
| Omogočanje širšega dostopa do pogodb o nakupu električne energije iz obnovljivih virov in podpiranje takih pogodb s spremljajočimi ukrepi |

Vir: Evropska komisija

**Tabela 2: Srednjeročni ukrepi za razogljičen in odporen energetski sistem**

|  |
| --- |
| **Ukrepi** |
| Okrepitev naložb v obnovljive vire energije, prenove in energijsko učinkovitost ter pospešitev dražb in postopkov izdaje dovoljenj za energijo iz obnovljivih virov |
| Razvoj zmogljivosti za shranjevanje energije, da se podpre vse večji delež energije iz obnovljivih virov, vključno z baterijami in vodikom |
| Poziv evropskim energetskim regulatorjem (ACER), naj preučijo koristi in slabosti obstoječe zasnove trga z električno energijo in po potrebi Komisiji predlagajo priporočila |
| Razmislek o reviziji uredbe o zanesljivosti oskrbe, da bi zagotovili učinkovitejše skladiščenje plina v Evropi |
| Preučitev morebitnih koristi prostovoljnega skupnega javnega naročanja rezervnih zalog plina s strani držav članic |
| Vzpostavitev novih čezmejnih regionalnih skupin za tveganja v zvezi s plinom, da bi analizirale tveganja in svetovale državam članicam pri zasnovi njihovih nacionalnih preventivnih načrtov in načrtov za izredne razmere |
| Okrepitev vloge odjemalcev na trgu energije, tako da se jim omogoči, da izberejo in zamenjajo dobavitelje, proizvajajo lastno električno energijo in se pridružijo energetskim skupnostim |

Vir: Evropska komisija

**Koristne informacije:**

* Sporočilo o cenah energije:
* <https://ec.europa.eu/energy/sites/default/files/tackling_rising_energy_prices_a_toolbox_for_action_and_support.pdf>
* Informativni pregled o trgu energije EU in cenah energije:
* <https://ec.europa.eu/commission/presscorner/detail/sl/fs_21_5212>
* Informativni pregled o naboru orodij:
* <https://ec.europa.eu/commission/presscorner/detail/sl/fs_21_5213>
* Spletišče o cenah energije v EU:
* <https://ec.europa.eu/energy/topics/markets-and-consumers/EU-energy-prices_en>

Pripravila:

Darja Kocbek